Վերջերս հունգարացի նշանավոր կինոռեժիսոր Բելա Տարրը թվիթերյան իր էջում հայտնել է գործունեության հերթական փուլի ավարտի մասին լուրը: Ռեժիսորը որոշել է լքել Սարաևոն, որտեղ անցկացրել է շուրջ 4,5 տարի: Թեպետ սա հեղինակի, ում ֆիլմերն առանձնահատուկ են իրենց էքզիստենցիալ խոր հետազոտությամբ և անսովոր երկար տևողությամբ, առաջին հրաժեշտը չէր, սակայն մեծ աղմուկի պատճառ հանդիսացավ: 2012-ին Տարրը տեղափոխվել էր Բոսնիայի մայրաքաղաք՝ պաշտոնապես հայտարարելով, որ «Թուրինյան ձին» (2011թ) ֆիլմով ավարտում է իր կինոգործունեությունը, քանի որ արդեն բարձրաձայնել է այն ամենը, ինչի մասին ցանկանում էր խոսել իր ֆիլմերի միջոցով: